Lebou

Lebu (lebou, lébou) er en etnisk gruppe som bor på halvøya Cap-Vert i Senegal i Vest-Afrika. Lebu er først og fremst et fiskersamfunn, men de har en betydelig virksomhet innen bygg og anlegg. De taler språket lebu wolof, som er nært beslektet med wolof. Deres politiske og åndelige hovedstad ligger på Layene i Yoff-området i det nordlige Dakar. De utgjør en religiøs sekt og et teokrati med hovedsete i Layene.

Den tradisjonelt oppgitte tid for opprettelsen av Yoff er 1430. Det ble erobret av kongedømmene Jolof (Diolof) og Cayor, og senere Frankrike i det 19. århundre, og ble innlemmet i moderne Senegal. Etter 1815 har de hatt en spesiell rettslig selvstendighet som en spesiell type «teokratisk republikk».

Lebu-samfunnet understreker pietet og respekt for de eldste. I lebu-familier inkluderes ikke bare levende mennesker, men også forfedrenes ånder. Lebu er kjent for sine offentlige djevelutdrivelsesdanser og -ritualer. 

Kategori:Etniske grupper i Afrika
Kategori:Etniske grupper i Senegal